पटना Live डेस्क। छपरा खातिर 11 जून का दिन सारण के इतिहास में स्वर्णाक्षरों में लिखा जाएगा दो ऐतिहासिक शहरों को जोड़ने वाला छपरा-आरा पुल का उद्घाटन सामाजिक,सांस्कृतिक तथा व्यापारिक दृष्टिकोण से तो महत्वपूर्ण है ही साथ ही राजनीतिक परिपेक्ष्य में भी यह कई मायनों में अहम है। सारण जिला लालू प्रसाद यादव के राजनीतिक जीवन का गढ़ माना जाता है। वहीं उनके पुत्र तेजस्वी जो अभी सूबे के उपमुख्यमंत्री हैं और जिले के प्रभारी मंत्री भी वो कहीं न कहीं सारण को ही अपने पिता की तरह अपना राजनीतिक केंद्र बनाना चाहेंगे ऐसी स्थित में जनाधार को मजबूत करते हुए उद्घाटन के दिन कई अहम निर्णय लिए जा सकते हैं।